ফেব্রুয়ারিতে এই ক’দিন বন্ধ ইস্ট-ওয়েস্ট মেট্রো, বিশেষ ব্যবস্থা পরিবহন দফতরের

কলকাতা: হাওড়া-এসপ্ল্যানেড রুটে মেট্রো (Howrah Maidan- Esplanade Metro) চলাচল নিয়ে বড় সুখবর দিল কর্তৃপক্ষ। ইস্ট-ওয়েস্ট মেট্রোর (East West Metro) সিগন্যালিং কাজের জন্য আগামী ফেব্রুয়ারি মাসে আটদিন মেট্রো পরিষেবা (Kolkata Metro) বন্ধ রাখা হবে। মেট্রো সূত্রের খবর, আগামী ১৩-১৬ ও ২২-২৫ ফেব্রুয়ারি সিগন্যালিং আধুনিকীকরণের কাজের জন্য মেট্রো পরিষেবা বন্ধ থাকবে। পাশাপাশি,পরবর্তী সময়ে সপ্তাহের শনি ও রবিবার দিনগুলিতে মেট্রো বন্ধ রেখে এই কাজ চালানো হবে।

কেএমআরসিএলের তরফে সিগন‌্যালিং সিস্টেমের আধুনীকিকরণের জন‌্য টানা দেড় মাস হাওড়া ময়দান-এসপ্ল‌্যানেড এবং শিয়ালদহ-সেক্টর ফাইভ মেট্রো বন্ধের আবেদন করা হয়েছিল। কিন্তু তাতে বিপুল পরিমাণ যাত্রী সমস‌্যায় পড়বেন। প্রতিদিন এই লাইলে হাজার হাজার যাত্রীরা যাতাযাত করেন, আর সেই কথা ভেবেই আর ধাপে ধাপে এই কাজ করার কথা ভেবেছে মেট্রো কর্তৃপক্ষ। মার্চ মাসে টানা একমাস মেট্রো পরিষেবা বন্ধ রাখা হতে পারে বলেও একটি প্রাথমিক ইঙ্গিত রয়েছে। তবে মেট্রো কর্তৃপক্ষ জানিয়েছে, কাজ যত দ্রুত সম্ভব শেষ করার চেষ্টা করা হবে। মেট্রো পরিষেবা বন্ধ থাকার সময় বিকল্প পরিবহণ ব্যবস্থা ব্যবহার করার পরামর্শ দেওয়া হয়েছে।

আরও পড়ুন: ফের ব্যাহত মেট্রো পরিষেবা

বিকল্প হিসাবে রাস্তায় বাস, ভেসেলর ট্রিপ বাড়ানোর সিদ্ধান্ত নিয়েছে পরিবহণ দফতর। বুধবার পরিবহণ ভবনে দফতরের সচিব সৌমিত্র মোহন বাস-ট‌্যাক্সিমালিক সংগঠনের নেতৃত্বের সঙ্গে বৈঠক করেন। সেখানেই এই আটদিন রাস্তায় অতিরিক্ত গাড়ি রাখার কথা বলা হয়। পরিবহণমন্ত্রী স্নেহাশিস চক্রবর্তী বলেন, ‘‘যে ক’দিন ইস্ট-ওয়েস্ট মেট্রো বন্ধ থাকবে, সেই দিনগুলোতে যাত্রীদের যাতে কোনও অসুবিধা না হয়, তাই রাস্তায় বাড়তি বাস থাকবে।’’কেএমআরসিএলের তরফে মেট্রোকে জানানো হয়েছিল, হাওড়া থেকে সেক্টর ফাইভ সিগন‌্যালিংয়ের আধুনিকিকরণের কাজ হবে। অভিন্ন সিগন‌্যালিং ব‌্যবস্থা চালু হবে।

অন্য খবর দেখুন