আদালতের নির্দেশ থাকা সত্ত্বেও চিংড়িঘাটায় কাজ শুরু অনিশ্চিত, আরও পিছোচ্ছে মেট্রো প্রকল্প

কলকাতা: আদালতের নির্দেশ অনুযায়ী নির্ধারিত তারিখে চিংড়িঘাটা (Chingrihata) সংযোগ কাজ শুরু হওয়ার কথা থাকলেও, এবারও সেই কাজ শুরু না হওয়ার সম্ভাবনা প্রবল। ফলে আরও বিলম্ব হতে চলেছে ইস্ট-ওয়েস্ট মেট্রোর অরেঞ্জ লাইনের (East West Metro) কাজ।

চিংড়িঘাটা এলাকায় প্রায় ৩৬৬ মিটার ব্রিজ সংযোগের কাজ না হওয়ায় বহুদিন ধরে সল্টলেকের দিকে মেট্রো লাইন বাড়ানো সম্ভব হচ্ছে না। বিষয়টি নিয়ে জল গড়ায় কলকাতা হাইকোর্ট পর্যন্ত। আদালতের নির্দেশে গত ৯ সেপ্টেম্বর এক বৈঠকে বসে সমস্ত পক্ষ।

আরও পড়ুন: হিন্দুত্বের পরিচয়পত্র ও নাগরিকত্বের নামে প্রতারণা? কাকদ্বীপে রহস্যজনক ক্যাম্প বন্ধ করল পুলিশ

সেই বৈঠকে সিদ্ধান্ত হয়েছিল, উৎসবের মরসুম শেষ হলে, নভেম্বরের দ্বিতীয় ও তৃতীয় সপ্তাহের শুক্র থেকে রবিবার রাতের মধ্যে ট্রাফিক ব্লক নিয়ে কাজ শেষ করবে RVNL (Rail Vikas Nigam Limited)। আদালতও সেই প্রস্তাবে সম্মতি জানায়।

তবে RVNL সূত্রে খবর, চলতি সপ্তাহের শুক্রবার থেকেই কাজ শুরু হওয়ার সম্ভাবনা খুবই কম। কারণ এখনো পর্যন্ত কলকাতা ট্রাফিক পুলিশের কাছ থেকে মেলেনি প্রয়োজনীয় NOC (No Objection Certificate)।

এদিকে দিল্লির বিস্ফোরণ ঘটনার পর ইডেনে ভারত–দক্ষিণ আফ্রিকা ম্যাচের নিরাপত্তা বাড়ানো হয়েছে, রবিবার শহর জুড়ে রয়েছে একটি বড় ম্যারাথন, আর একই সপ্তাহান্তে দ্বিতীয় হুগলি সেতুও বন্ধ থাকবে রক্ষণাবেক্ষণের জন্য। সব মিলিয়ে চিংড়িঘাটার মতো গুরুত্বপূর্ণ মোড়ে ট্রাফিক ব্লক দেওয়া কার্যত অসম্ভব বলে জানিয়েছেন প্রশাসনের একাংশ। ফলে ব্রিজ জোড়ার কাজ আরও কিছুটা পিছিয়ে পড়তে পারে। এখন নজর মেট্রো কর্তৃপক্ষের দিকে। নতুন করে কাজের তারিখ নির্ধারণ করা হবে কি না, তা এখনও স্পষ্ট নয়।

দেখুন আরও খবর: