আড়াই দিন বন্ধ থাকতে পারে ইস্ট-ওয়েস্ট মেট্রো!

কলকাতা: মেট্রোযাত্রীদের জন্য দুঃসংবাদ। টানা আড়াইদিন বন্ধ থাকবে ইস্ট-ওয়েস্ট মেট্রো (East-West Metro)। উচ্চ মাধ্যমিক পরীক্ষার মাঝেই ফের বন্ধ থাকবে ইস্ট-ওয়েস্ট মেট্রো পরিষেবা। যার জেরে ভোগান্তিতে পড়বে নিত্যযাত্রীরা। মেট্রোর তরফে জানানো হয়েছে, আগামী ৮ মার্চ শনিবার এবং ৯ মার্চ রবিবার ইস্ট-ওয়েস্ট মেট্রোর পুরো অংশেই পরিষেবা বন্ধ থাকবে। সোমবার সকাল ৮টা থেকে এসপ্ল্যানেড-হাওড়া ময়দান (Howrah Maidan to Esplanade Metro) এবং শিয়ালদহ-সল্টলেক সেক্টর ফাইভ রুটে স্বাভাবিক হবে পরিষেবা।

যদিও ইস্ট-ওয়েস্ট মেট্রোর কাজ এখনও পুরোপুরি শেষ হয়নি। হাওড়া ময়দান থেকে এসপ্লানেড আর শিয়ালদহ থেকে সেক্টর ফাইভ। এসপ্লানেড থেকে শিয়ালদহ পর্যন্ত অংশে অবশ্য মেট্রো চালুর জন্য এখন শুধু সিগন্য়ালিং ব্যবস্থাকে আরও পক্তো করতে চায় কর্তৃপক্ষ। ফেব্রুয়ারিতে দু’দফায় আটদিন পরিষেবা বন্ধ রেখে ট্রায়াল রান হয়েছিল।চলতি সপ্তাহের শনি-রবিবার একইভাবে পরিষেবা বন্ধ রেখে আরও নিবিড়ভাবে পরীক্ষা নিরীক্ষা চলবে।শিয়ালদহ-এসপ্ল্যানেড মেট্রোর রুট জুড়তে চলেছে বউবাজারের সঙ্গে। সূত্রের দাবি, বিষয়টি খতিয়ে দেখতে আসছে মার্কিন সংস্থা ইন্টারন্যাশনাল সেফটি অডিট অ্যাসোসিয়েশন। আড়াই দিন ধরে চলবে পর্যবেক্ষণের কাজ। তাই শুক্রবার সন্ধে সাতটার পর আর গ্রিন লাইন ওয়ান এবং গ্রিন লাইন টু-তে কোনও মেট্রো চলাচল করবে না।

আরও পড়ুন: পারিবারিক বিবাদের জেরে প্রহৃত উচ্চ মাধ্যমিক পরীক্ষার্থী, দেওয়া হল না পরীক্ষা

কলকাতা মেট্রো কর্তৃপক্ষ জানিয়েছে, আগামী ৮ মার্চ শনিবার ও ৯ মার্চ রবিবার গ্রিন লাইনে কোনও মেট্রো পরিষেবা মিলবে না। একই সঙ্গে জানানো হয়েছে, ৭ মার্চ শুক্রবার সন্ধ্যা এবং ১০ মার্চ সোমবার সকালেও আংশিক প্রভাব পড়তে চলেছে পরিষেবায়। ফলে সপ্তাহান্তে ভোগান্তিতে পড়তে হবে যাত্রাীদের। এই রুটের যাত্রীদের বিকল্প পথই ভরসা।

শুক্রবার শেষ মেট্রোর সময় এগিয়ে আনা হয়েছে। আর সোমবার কিছুটা দেরিতে শুরু হবে পরিষেবা। শুক্রবার শিয়ালদা থেকে সল্টলেক সেক্টর ফাইভ মেট্রো পরিষেবা রাত ৯ টা ৩৫ মিনিটের পরিবর্তে সন্ধ্যা ৭ টা ৩ মিনিট মিলবে। সল্টলেক সেক্টর ফাইভ থেকে শিয়ালদা রাত ৯ টা ৪০ মিনিটের পরিবর্তে সন্ধ্যা ৭ টা ৫ মিনিটে পাওয়া যাবে। সোমবার শিয়ালদা থেকে সল্টলেক সেক্টর ফাইভ সকাল ৭ টা ৫ মিনিটের পরিবর্তে সকাল ৮ টা ১৫ মিনিটে মিলবে। সল্টলেক সেক্টর ফাইভ থেকে শিয়ালদা সকাল ৬ টা ৫৫ মিনিটের পরিবর্তে সকাল ৮ টা ৫ মিনিটে পাওয়া যাবে।

অন্য খবর দেখুন